เปิดวงเมาท์
โปรดทราบ
19 ส.ค. 2554

โปรดทราบ
โดย..หูกวาง
ตั้งแต่ย้ายไปรับตำแหน่งอธิบดีกรมเจ้าท่า ถวัลย์รัฐ อ่อนศิระ ก็ตั้งหน้าตั้งตาทำงานอย่างขะมักเขม้น 
ทั้งออกตรวจพื้นที่น้ำกัดเซาะตลิ่ง ขุดลอกคูคลองเพื่อระบายน้ำในส่วนต่างๆ เรียกว่าภารกิจเหล่านี้เพื่อพี่น้องประชาชนล้วนๆ
ผลที่ตามมาก็ได้รับคำชมเชยกันเพียบ แต่ก็มีเหตุให้ต้องหงุดหงิดหัวใจนะสิ
เมื่อมาดูภาพข่าวกับเนื้อที่พี่น้องสื่อมวลชนนำไปเผยแพร่ ไหงถึงผิดฝาผิดตัวล่ะ
เพราะรูปก็ไม่ใช่หน้าของ ถวัลย์รัฐ แต่อย่างใด แต่กลายเป็น จำรูญ ตั้งไพศาลกิจ รองปลัดกระทรวงคมนาคมเสียนี่ 
เกิดอาการงงๆ เมื่อตรวจ สอบต้นตอ เพิ่งรู้ว่ารูปที่สื่อนำมาใช้ดึงมาจากเว็บไซต์กูเกิลน่ะเอง
เนื่องจากรูปและภาพยังไม่อัพเดต รูปกับภาพสลับกับตำแหน่งเดิมอยู่ ซึ่งได้แจ้งไปที่เว็บไซต์ดังกล่าวแล้ว
แต่กลับได้รับคำตอบว่า จะต้องให้เว็บมาสเตอร์เป็นผู้เปลี่ยนเท่านั้น
โธ่ ที่ใครบอกคิดอะไรไม่ออกถามพระอาจารย์กูเกิลเนี่ย ระวังไว้นะ เค้าก็ผิดพลาดได้